CELEX: 62010CA0515
Language: el
Date: 2011-12-01 00:00:00
Title: Υπόθεση C-515/10: Απόφαση του Δικαστηρίου (όγδοο τμήμα) της 1ης Δεκεμβρίου 2011 — Ευρωπαϊκή Επιτροπή κατά Γαλλικής Δημοκρατίας (Παράβαση κράτους μέλους — Οδηγία 1999/31/ΕΚ — Απόφαση 2003/33/ΕΚ — Εθνική κανονιστική ρύθμιση — Υγειονομική ταφή αδρανών αποβλήτων — Αποδοχή αποβλήτων αμιαντοτσιμέντου)

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/11
            
         Απόφαση του Δικαστηρίου (όγδοο τμήμα) της 1ης Δεκεμβρίου 2011 — Ευρωπαϊκή Επιτροπή κατά Γαλλικής Δημοκρατίας
   (Υπόθεση C-515/10) (1)
   
   (Παράβαση κράτους μέλους - Οδηγία 1999/31/ΕΚ - Απόφαση 2003/33/ΕΚ - Εθνική κανονιστική ρύθμιση - Υγειονομική ταφή αδρανών αποβλήτων - Αποδοχή αποβλήτων αμιαντοτσιμέντου)
   2012/C 32/19
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Rozet και A. Μαργέλης)
   
      Καθής: Γαλλική Δημοκρατία (εκπρόσωποι: G. de Bergues και S. Menez)
   
      Αντικείμενο
   
   Παράβαση κράτους μέλους — Εσφαλμένη μεταφορά στην εσωτερική έννομη τάξη του άρθρου 2, στοιχείο ε', του άρθρου 3, παράγραφος 1, και του άρθρου 6, στοιχείο δ', της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων (ΕΕ L 182, σ. 1), και των διατάξεων του παραρτήματος της αποφάσεως 2003/33/ΕΚ του Συμβουλίου, της 19ης Δεκεμβρίου 2002, για τον καθορισμό κριτηρίων και διαδικασιών αποδοχής των αποβλήτων στους χώρους υγειονομικής ταφής σύμφωνα με το άρθρο 16 και το παράρτημα ΙΙ της οδηγίας 1999/31/ΕΚ (ΕΕ L 11, σ. 27) — Εθνική κανονιστική ρύθμιση η οποία θεσπίζει μία κατηγορία «αδρανών και επικίνδυνων» αποβλήτων δεν είναι σύμφωνη προς την οδηγία — Υγειονομική ταφή των αποβλήτων αμιαντοτσιμέντου
   
      Διατακτικό
   
   
               1)
            
            
               Η Γαλλική Δημοκρατία, παραλείποντας να θεσπίσει τις αναγκαίες νομοθετικές, κανονιστικές και διοικητικές διατάξεις για να διασφαλίσει ότι η επεξεργασία των αποβλήτων αμιαντοτσιμέντου θα γίνεται σε κατάλληλους χώρους υγειονομικής ταφής, παρέβη τις υποχρεώσεις που υπέχει από τα άρθρα 2, στοιχείο ε', 3, παράγραφος 1, και 6, στοιχείο δ', της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων, καθώς και από τις διατάξεις του παραρτήματος της αποφάσεως 2003/33/ΕΚ του Συμβουλίου, της 19ης Δεκεμβρίου 2002, για τον καθορισμό κριτηρίων και διαδικασιών αποδοχής των αποβλήτων στους χώρους υγειονομικής ταφής σύμφωνα με το άρθρο 16 και το παράρτημα ΙΙ της οδηγίας 1999/31/ΕΚ.
            
         
               2)
            
            
               Καταδικάζει τη Γαλλική Δημοκρατία στα δικαστικά έξοδα.
            
         
      (1)  ΕΕ C 30 της 29.1.2011.